Balkanmeis

Balkanmeis (Poecile lugubris) er en meiseart.

Den er ganske stor til å være en meis og er 13–14 cm lang. Fargetegningene ligner på granmeis, men den mørke hetta går lenger ned, og hakelappen er mye større. Arten er en standfugl som lever i fjellterreng med skog, men den kan også forekomme i maquis, olivenlunder og frukthager i lavlandet.

Balkanmeis finnes i sørøstlige Europa nordover til Slovenia og de sørlige Karpatene i Romania, samt i Anatolia, Levanten og Det armenske høylandet. I Iran finnes den i Zagrosfjellene og sørøst i landet. I Elburzfjellene i Nord-Iran finnes det en meis som tidligere ble regnet til balkanmeis, men som nå har status som egen art, elbursmeis (Poecile hyrcanus). 

 Referanser 

 Eksterne lenker 


Kategori:Meiser
Kategori:Asias fugler
Kategori:Europas fugler
Kategori:Aserbajdsjans fugler
Kategori:Dyr formelt beskrevet av Coenraad Jacob Temminck
Kategori:Fugler formelt beskrevet i 1820